మంగళగిరి శ్రీనివాసులు

మంగళగిరి శ్రీనివాసులు మహబూబ్ నగర్ జిల్లాకు చెందిన, కవి, రచయిత, సాహిత్య పరిశోధకుడు,విమర్శకుడు.  వృత్తిరీత్యా పాలమూరు విశ్వవిద్యాలయంలో సహాయ ఆచార్యుడిగా పనిచేస్తున్నాడు. ఇతను సాహిత్యానికి సంబంధించి జాతీయ,అంతర్జాతీయ సదస్సులలో 30కి పైగా పత్ర సమర్పణలు చేశాడు.కేంద్ర సాహిత్య అకాడమీ, యు.జి.సి.సెమినార్లలో,  అనేక కవిసమ్మేళనాలలో పాల్గొన్నాడు. ఇతని కవితలు, గేయాలు, కథలు, వ్యాసాలు, సమీక్షలు అనేక దిన,వార,మాస,త్త్రైమాసిక,వార్షిక పత్రికలలో వెలువడ్డాయి.

కుటుంబ నేపథ్యం 
మహబూబ్​నగర్​ జిల్లా మిడ్జిల్ మండలం , బోయిన్‌పల్లి  ఇతని స్వగ్రామం. 1985 జనవరి 10 వ తేదిన జన్మించాడు. తల్లిదండ్రులు మంగళగిరి శంకర్ బాయి, మంగళగిరి రామచందర్ జీ. ఈ  దంపతులకు ఇతను 5వ సంతానం.

విద్యాబ్యాసం 
ప్రాథమిక విద్య బోయిన్ పల్లి లో,ఉన్నత పాఠశాల విద్య  మిడ్జిల్ జిల్లా పరిషత్ ఉన్నత పాఠశాలలో, ఇంటర్మీడియట్ ప్రభుత్వ జూనియర్ కళాశాల మిడ్జిల్‌లో, డిగ్రీ విద్య కల్వకుర్తి లో,తెలుగు పండిత శిక్షణ ఉపాధ్యాయ విద్యను SVTPT మిర్యాలగూడలో, వీటితో పాటు స్నాతకోత్తర విద్య ఎం.ఏ తెలుగును ఉస్మానియ విశ్వవిద్యాలయం నుండి పూర్తి చేశాడు. UGC NET కూడా సాధించాడు.

సాహిత్య పరిశోధన 
ఉస్మానియా విశ్వవిద్యాలయం నుండి 'ఆంధ్ర సారస్వత పరిషత్తు - తెలుగు భాషా సాహిత్య సేవ ' (నేటి తెలంగాణ సారస్వత పరిషత్తు) అనే అంశంపై పిహెచ్.డి పరిశోధన చేసి

2018లో డాక్టరేట్ పట్టాను పొందాడు. ఇతను పలు సాహిత్య  సాంస్కృతిక సంస్థలలో  క్రియాశీలకంగా పనిచేస్తున్నాడు.

ఉద్యోగ జీవితం: 
తెలుగు పండిత శిక్షణ అనంతరం తెలుగు ఉపాధ్యాయుడిగా 2009-2010లో నవ్య గ్రామర్ ఉన్నత పాఠశాలలో , హైమవతి ఉన్నత పాఠశాలలో, జూనియర్ కళాశాల,డిగ్రీ కళాశాలలో తెలుగు అధ్యాపకులుగా పనిచేశాడు. ఇతనికి పోటీపరీక్షలకు తెలుగు బోధకుడిగా పలు విద్యాసంస్థలలో పనిచేసి అనుభవం ఉన్నది. ప్రస్తుతం స్నాతకోత్తర కేంద్రం,గద్వాల, పాలమూరు విశ్వవిద్యాలయంలో సహాయ ఆచార్యులు(సి)గా పనిచేస్తున్నాడు.

రచనలు 
ఇతను కవితలు, కథలు, పాటలు, పద్యాలు, వ్యాసాలు మొదలగు ప్రక్రియలలో రచనలు చేశాడు. ఇప్పటికి ఆరు పుస్తకాలు ముద్రించాడు. అవి
ఆరెకటిక కులగోత్ర వృత్తి పురాణం
సంగడి (సాహిత్య వ్యాసాల సంపుటి)
ఆంధ్ర సారస్వత పరిషత్తు తెలుగు భాషా సాహిత్య సేవ (సిద్ధాంత గ్రంధం)
వివేచన (సాహిత్య వ్యాస సంపుటి)
ఆరెకటిక మొగ్గలు (మొగ్గలు)
ఊట (వచన కవిత్వం)

పురస్కారాలు 
కులసాహిత్యరత్న 2015,
బంగి బాలయ్య స్మారక సాహిత్య అవార్డు 2016,
ఉత్తమకవి సత్కారం 2016,
జాతీయ ఎక్సలెన్స్ అవార్డ్ కటిక్ శిరోమణి 2016,
మహాత్మా జ్యోతిరావుపూలే జాతీయ అవార్డు -2018
సేవభారతి పురస్కారం 2019,
గాంధీ సాహిత్యరత్న -2020
మన తెలుగుతేజం జాతీయ అవార్డు -2021
కాళోజీ విశిష్ట పురస్కారం -2022
ఉత్తమ ఉపాధ్యాయ పురస్కారం -2022

మూలాలు 

మహబూబ్ నగర్ జిల్లా కవులు
మహబూబ్ నగర్ జిల్లా పరిశోధకులు